Rettens dom af 13. marts 2019 – Wirecard Technologies mod EUIPO – Striatum Ventures (supr)
(Sag T-297/18) 1
[EU-varemærker – ugyldighedssag – EU-ordmærket supr – ældre Benelux-ordmærke Zupr – relativ registreringshindring – risiko for forveksling – lighed mellem tegnene – artikel 60, stk. 1, litra a), og artikel 8, stk. 1, litra b), i forordning (EU) 2017/1001]
Processprog: engelsk
Parter
Sagsøger: Wirecard Technologies GmbH (Aschheim, Tyskland) (ved advokat A. Bayer)
Sagsøgt: Den Europæiske Unions Kontor for Intellektuel Ejendomsret (EUIPO) (ved S. Bonne og H. O’Neill, som befuldmægtigede)
De andre parter i sagen for appelkammeret ved EUIPO og intervenient ved Retten: Striatum Ventures BV (‘s-Hertogenbosch, Nederlandene) (ved advokat G. Van den Hout)
Sagens genstand
Søgsmål anlagt til prøvelse af afgørelse truffet den 20. februar 2018 af Femte Appelkammer ved EUIPO (sag R 2028/2017-5) vedrørende en ugyldighedssag mellem Striatum Ventures og Wirecard Technologies.
Konklusion
1)    Den Europæiske Unions Kontor for Intellektuel Ejendomsret (EUIPO) frifindes.
2)    Wirecard Technologies GmbH betaler sagsomkostningerne.
____________
1 EUT C 240 af 9.7.2018.